
UM ex inſperato mihi ab- 
im. unde otii ſuppeteret, & ani- 
c 2 mus eſſet in his etiam rerum 
anguſtiis a nimia Solicitudine liber, vi- 
debar mihi hoc quicquid eſt vacui 
temporis haud melius conterere poſſe, 
quam ſi conſueta recolerem ſtudia, & 

pauca iis, quæ pridem a me de Morbis 
acutioribus animadverſa ſunt, attexerem. 
A 3 Et 

Et id quidem libentius facio, poſt- 
quam perceperam ex eleganti illo, quem 
nuperrime dono ad nos miſit Cl. Hel- 
wetius, de Variolis libello, graviſſimum 
hunc Scriptorem, vel noſtris in me- 
dendo veſtigiis, vel eadem ſaltem no- 
biſcum via inſtitiſſe. Etenim opus il- 
lud lectitavi aviditate cum majore di- 
cam an voluptate: Ita diligenter varia 
multumq; inter ſe diverſa Variolarum 
genera perſecutus eſt Vir & doctrina 
& experientia Medica inſtructiſſimus, 
ita ſapienter omnem curandi rationem 
tradidit, ut quamplurima, in quibus 


hactenus fere cæteri defecerunt, hic unus 


feliciter ſuppleverit. Sed ne hic qui- 
dem omnia ita expoſuit, quin Tibi, 
Vir Amiciſſime, quaſi fato quodam 
reſervari videatur id provinciæ, ut, 
quod in manibus jamdudum eſſe ſcio, 
plenum nobis aliquando des abſolu- 
tumq; de Variolarum onmium natura atq; 
diſcrepantia commentarium. 


H C 

H c adeo ad te potiſſimum, non 
tam inſtituti præoccupandi Tui quam 
provocandi gratia, perſcribo: ſatis quip- 
pe habiturus unam aut alteram Hiſto- 
riam ſtrictim attigiſſe, locum hunc Tibi 
integrum relinquam. 


D1sSCRETUM genus, uti periculo 
vacuum eſſe, ita quoddam quaſi no- 
vendiale opus, quod ipſa per ſe natu- 
ra fine medicine auxilio expletura fir, 
pleriq; tradiderunt. Id autem haud 
raro longe ſecus eſſe, & experientia te- 
ſtatur & monuit Helvetius; qui hanc 
etiam intra ſpeciem malignitatis notas 
ſubeſſe advertit, febremqʒ aſſidue in- 
hæreſcere pro maligni humoris tempe- 
rie diverſam. Et hujuſmodi quidem 
ille Variolas luculenter ſatis explicavit at 
ſunt tamen & interſtinctæ, quæ utcung; 
notis ab eo deſcriptis careant, ſalutem 
in diſcrimen ultimum adducunt. 


— — 

ES 


RE M liceat exemplis firmare. Pu- 


erulus paulo pluſquam undecennis cor- 
reptus eſt Variolis ita benignis quidem, 
ut is, cum in tota cute vix quadra- 
genæ puſtulæ exſtiterint, lecti impa- 
tiens in cubiculo luderet quotidie atqʒ 
obambularet. Nulla prorſus interceſ- 
ſit moleſtia, donec nono demum die 
pro more exareſcerent papulæ. Tum 
ex improviſo febris vehemens excan- 
duit: ita ut tum primum accerſitus 
eum & nervorum diſtentionibus ex- 
ceptum, & lethargo etiam laborantem 
invenerim. Urti ex Variolarum reliquiis, 


ſive frigore ſive quo alio caſu in ſan- 


guinem reſorptis, morbum hunc eſſe 


inductum arbitrabar, ita Evacuantibus 


præcipue & Veſicatoriis curandi viam 
ingreſſus ſum. Septimum adeo poſt diem, 
licet non ſine difficultate ſumma, Fe- 
bris, quæq; ad illam acceſſerant mala, 
penitus abacta. Neq; tamen is tra- 
gœdiæ finis: propius quippe aliud 


novum 


iy 

1 
novum malum, nec opinato exortum. 
Siquidem Nervi ita reſoluti ſunt, ut 
univerſi artus a Lumbis uſq; ad pedum 
digitos motum omnem amiſerint. Ne- 
que eum ex hoc luctuoſo caſu aut 
ætas ipſa pullulaſcens, aut medicinæ 
ulla vis, niſi poſt experimentum ſe- 
meſtre, expedivit. Humani ſcilicet cor- 
poris ea eſt infirmitas, ut aliquando 
etiam leviſſima labe contactum, vel 
errore vel incuria, maximis ſit pericu- 
lis opportunum: quare ille demum in 
morborum ſcientia ſe plurimum pro- 


feciſſe ſciat, qui ne minima quidem con- 
tempſit. 


SED & in hoc interſtindto genere, 
& multiplex puſtularum varietas, & 
magna morbi diſſimilitudo reperitur; 
ubi nonnunquam & Febris, non mi- 
nus ac in Confluentibus, intenditur, & 
periculum æque minatur. Eam qui- 


dem, 

dem, quæ, docente Helwetiob, ad Ter 
tiamæ normam accedit, & certo cir- 
cuitu invaleſcit, in diſcretis nondum ob- 
ſervavi. Eſt vero, ubi ad pus, uti 
oporteat, maturandum naturæ robur 
haud ſufficit: tantumq; abeſt, ut quarto 
demum exacto die, papulæ colorem 
floridum, hoc eſt naturalem, induant, 
& humore denſo atque concocto, qua- 
lis puri competit, extumeſcant, ut ni- 
hil præter laticem quendam pallidum, 
prætenuem, & pellucentem contine- 
ant: unde & hoc genus nuncupatur 
Cryſtallmum. Quod non modo ad Con- 
fuentes Variolas, ut vult Helvetius e, ſed 
ad diſcretas etiam aliquando pertinet. 
Eſt etiam ubi prz morbi, uti reor, 
cruditate, ne Jaticis quidem hujuſce 
tantillum in cuticulam exudat : ele- 
vantur ſolummodo, Veſicarum aut fol- 
liculorum ſimiles, pelliculæ rotundæ, 

concave, vacuæ, molles; licet ali- 
quando in ſolidius quid & corneolum 
indureſcant. Cum hoc idem a rei 
ſimilitudine nomen plantis quibuſdam 
indiderint Scriptores Herbarii, quidni 
hæc Variolarum Species haud perperam 
a nobis dici poſſit Siliguoſa. Eſt & 
aliud genus, de Diſcretis loquor, in 
quo neq; puſtulis aut lympha ulla il- 
labitur, aut vacui quid ſpatii inter- 
meat: quippe tubercula quædam pro- 
trudit natura, extra cutim utiq; extan- 
tia atq; prominentia, ſed quæ duritate 
(uti alias 4 indicavi) ad Verrucas ſimil- 
lima accedant. Hæ fere a quarto die 
ad extremum uſq; morbi decurſum ean- 
dem faciem eandemq; figuram immo- 
biles tuentur. Malum hoc cum ſit haud 
adeo vulgare, exemplo pariter inſigni 
illuſtrabo. 


»„— 

VI confirmata jam ætate atq; 
matura, ægreſcere ſibi viſus eſt, quaſi 
ex ſuſcepto frigore laboraret. Glan- 
dulæ, Salivarie præſertim, obſtructæ: 
algoris ardoriſq; vices alternæ & re- 
pentinæ: artubus, & maxime capiti 
dolor, iſq; acutiſſimus, inhæreſcens. 
Temporum pulſatio, auriumq; tinni- 
tus acceſſit. Ad hæc, quod vulgo in 
ſiniſtrum omen nec injuria fortaſſe ac- 
cipitur, animus formidine hanc ipſam 
ob cauſam perterritus. Sed Evacuan- 
tibus tempeſtive adhibitis (in quo qui- 
dem fere totius, quæ deinde ſecutura 
eſt, curationis cardo vertitur) melior 
rerum ſtatus; Variolæq; quæ jam quaſi 
in procinctu ſtabant, ſatis leniter evo- 
catæ. Earum color, qualem eſſe de- 
cebat, vividus: copia, ſi numerum ſpe- 
Ctes, ita non nimia, ut, cum diſtin- 
ctiſlimæ eſſent, perampla non in cæ- 
tero tantum corpore, ſed etiam in ipſa 
facie intervalla relinquerent. 


T ER - 

TERTIVs, a quo eruperint, dies 
aliquid levamenti attulit: ita ut, cum 
cæteris malis, etiam capiti deceſſerit 
dolor. 


Qu ART o, omnes omnia bona di- 
cere & ſalutem augurari: utpote ægro- 
to, cum alia recte proceſſerint, a mul- 
titudine ipſa parum periculi futurum. 
Neg; aliud eſſe debuit Medicorum, qui 
tum Experientiſſimi aderant, præſagi- 
um. Nam Variolæ pro dierum ra— 
tione expulſæ ſatis feliciter grandeſcere 
cœperunt; ſed dormiendi nulla facul- 
tas: & velperi ſane res in deterius in- 
clinata; ſiquidem mente ſenſim la- 
baſcens, interdum aliena loquebatur. 
Eodem modo & quintus effluxit dies. 


SEX To, idem puſtularum color, 
eadem moles: par mentis agitatio er- 
rorq; : nam licet ad vocum vultuumq; 
diſcrimina diſtinguenda ſatis acer fue- 

1 rit, 

rit, deliranti ſubinde nulla garriendi 
ſatietas. Oculi vitrei, ſcintillantes, & 
orbe perpetuo volutati z eorum vaſa ſan- 
guine admodum tumeſcentia. Som- 
nus, illud laborum omnium & ſoli- 
citudinum perfugium, prorſus aberat. 
Neque ideo in pulſu motus ille in- 
compoſitus, quem tanta Vigiliarum ob- 
ſtinatio facile induxerit. Quin ex tem- 
perie corporis judicanti, Febris vixdum 


ineſſe deprehenſa. 


No x proxima magnis in moleſtiis 
acta. Alia atq; alia aut obverſata ocu- 
lis, aut vanas exterrito oſtentavere ſpe- 
cies: ita ut eum jam non intra verba 
deſipere, ſed furere omnino & bacchari 


diceres. Adeo neq; eſcæ, neq; potui, 


nedum Medicinæ locus fuit. 


SETI itaque, puſtularum idem 
tenor. Sed neq; illæ, neq; vacuitates 
interpoſitæ ullo modo turgeſcebant. Pu- 

ris 


13 


Tis ne gutta quidem apparuit. Verru- 
cas plane agnoſceres, alias ſeſſiles, alias 
eminentes. Neque eas morbus prove- 
ctior vel minima quidem ex parte mu- 
tabat. Pulſus ſatis valens, & ad nor- 
mam quam quis crederet adductior. 
Petechiarum, ut interdum ſolet, ger mi- 
natio nulla: nullus Salivæ curſus, quem 
& in Diſcretis (ſecus ac vulgo tradi- 
tut) ubi confertiores fuerint, aliquoties 
notavi: nulla ultra mediocritatem Uri- 
næ fluxio. Ea quidem per integrum 
mali curriculum limpida, tenuis, in- 
turbida; Phreniticorum ſcilicet propria. 
Adhibita ſunt Veſicantia; Clyſteres in- 
jecti: affixæ Cucurbituls: Sanguis de- 
mum ex Jugulari vena detractus. Si- 
quidem in hoc ancipiti caſu, Venæ 
aperiendæ præciditur omnis delibera- 
tio: neque enim in puſtulis, quod 
retrocedat, materiæ quicquam. Pari 
modo ac in Morbillis, ubi Pulmonum 
inllammatio ſuborta fit, dum defloru- 

erint 

erint papulæ, fruſtra expectamus: 
quippe primo quoque arrepto tempore 
& quicunque is fuerit dies, ſi mederi 
volumus, Vena fidenter ſecanda. Is 
quidem expeditiſſimus Revellendi mo- 
dus: quamque cæteris, etiam iis quæ 
in Pedibus fiunt, præcelleat Jugularium 
ſectio, ubi cerebrum afficitur jampri- 
dem ſatis oſtendi. 

H c ultima quidem auxilii via, 
ad quietem eſt magis compoſitus: fic, 
ut aſtantibus obſequens, quicquid obla- 
tum eſt aſſumeret. Sed nondum ulla 
mentis conſtantia: nec aut ineptire, 
aut ſuſurrare, aut etiam clamare deſi- 
tum. Ita ad ultimum perſtabat inanis 
illa loquendi profluentia. Acceſſit & 
hoc in fortunii, quod Soporiferis ut- 
cunque inſubſidium vocatis, ſomnum, 
uti Phreniticis omnibus præcipue neceſ- 
ſarium, ita perdifficilem eſſe ſentiremus. 


\ (5 Mitts, 208. 7.4 An 9 — 3: 
e Comment. Epidem. 31, &c. 


Vix 

Vix enim ad horam unam aut alteram 
in oclonum uſque diem dormitum. Va- 
riolarum color etiamnum vividus: ne- 
que palleſcere inceptum, donec fere ad 
extrema ventum fuerit. His adeo ali- 
iſque medendi rationibus fruſtra adhi- 
bitis, cum triduum inter tremores & 
deliria egiſſet, Febricula magis quam 
febre occupatus, decimo demum poſt ex- 
truſas Variolas die, interit. 


Ap ERTO capite, cerebri vaſa ita 
extra modum undiquaque ſanguine re- 
ferta ac cumulata intumuerant, ut brevi 
certe periculum fuiſſet, ne rumperen- 
tur illa & diſſilirent. Et quidem rumpi 
ſæpiſſime, ubi atrocitas morbi Caput 
ptæ cæteris corripuerit, docet Cadave- 
rum Sectio. 


JAMDUDUM advertis, Vir ſcien- 
tiſſume, quam bene promiſerit Species 
Variolarum exterior: nam ſub initio 

& 

& morbi materia modica ſubeſſe, & in 
ſignis nihil niſi ſalutare videbatur. Sed 
intus quam contumax atque indomita 
fuerit mali vis, fidem fecit infelix exi- 
tus. Ita vel in diſcretis cavebit Medi- 
cus, ne nimia ſui fiducia, ob id ipſum 
quia ſint Diſcretæ, periculum abeſſe 
pronuntiet: cum ſit etiam hoc in ge- 
nere, quod ſummum ejus acumen ex- 
erceat, & Medendi facultatem, quan- 
tamcunque ille tenuerit, ſæpius illudat. 
Quod ad has quas recenſui ſpecies at- 
tinet, me ſic intelligi volo, non de 
puſtulis quibuſdam Diſcreto generi hinc 
inde enormiter interjectis, ſed ubi ex 
univerſæ per cutim undecunque effuſæ 
eandem formam induant, eundemque 
tenorem conſervent, mihi ſermonem 
fuiſſe. Cum hæc inquam ſemel fuerit 
puſtularum conditio, five ex Cryſtallinæ 
ſint, five Siliquoſæ, ſive etiam Verrucoſæ, 
morbus rariſſime, quantum ego expe- 
riundo didici, periculo vacat. Tuum 

| crit, 


E 


erit, quo maxime Artis auxilio Na- 
tura jam fracta atque impotens ſic erigi 
poſſit, ut ægro ex his anguſtiis eva- 
dendi pateat via, explicare. Quippe 
ſiqui præjudicata opinione hanc vel il- 
lam medendi viam perpetuo eſſe tenen- 
dum putant, næ ii maximo ſunt in 
errore. Oportet enim varium ſequi 
curandi genus: modo Cardiacis, miti- 
oribus ſaltem, inſiſtere; modo ea ipſa 
negligere: interdum Exacuantibus rem 
totam committere, interdum 1is non 
niſi parcius uti. Prodeſt in aliis caſi- 
bus ſomnum quocunque modo arceſ- 
ſere; in aliis, ſimillimis licet, hac me- 
dicina prorſus abſtinere. Eſt ubi præ 
cæteris ipſum Variolarum ſtatum & tem- 
pora intueri convenit; eſt ubi id ip- 
ſum erit inutile. Siquidem frequenter 
his in rebus non modo ad Pulſuni, 
(cujus quæ fit aliquando vis, ut alii ni- 
mis facile negligunt, alii licet ei tan- 
gendo inſenuerint, ne intelligunt qui- 
C dem) 


t 

dem) ſed ad Spiritum maxime reſpicere 
deber peritus artifex; & inde potiſſi- 
mum opitulandi indicia optima arri- 
pere. Tu, qua es Experientia, hoc 
omne quicquid elt {ve difficultatis five 
judicii expedies: id enim a Tuis lucu- 
brationibus jure videmur expectare, ut, 
quemadmodum cæteri item hanc Artis 
lubtilitatem conſequantur, efficias. 


SED ad argumentum revertor. Va- 
riolis inter initia, & ſub ipſo etiam 
incremento, ſignum commune, Deli- 
rium: idque per ſe parum fatale. Sed 
hic quoque advertis alium fuiſſe mor- 
bi curſum, neque, niſi quarto poſt puſ- 
tulas excluſas die, Phrenitin acceſſiſſe. 
Eam quidem, ubi hoc tempore poſt 
Variolarum exitum ſupervenerit, tam 
Wali ominis notam cenſco, ut, qui hoc 
periculo conflictatus ad ſanitatem per- 
venerit, fere neminem adhuc viderim. 
Hæ Specics ab iis, quas Diſcretarum 

nomine 


[ 19 ] 


nomine adumbravit magis quam ex- 
preſſit Sydenhamus, quam longitlime ab- 
ſint, vides. Ille fere non niſi benig- 
niſſimas deſcripſit: in his, cum morbi 
forma diſſimillima fit & temporum mo- 
menta multum diverſa, alia itidem te- 
nenda erit medendi ratio. 


RES TAT & alia Species, Conſlu- 
entium quidem ut plurimum comes, 
non tamen ita conſtanter propria, quin 
& diſcretis aliquando conveniat. Hæc 
Variolarum omnium longe tererrima :, 
eam intelligo, in qua per corporis me- 
atus, modo hos, modo illos, Oris puta, 
Urine, Alvi, &c. effluit diſſolutus ſan- 
guis. Vidi mulierem, cui citra moleſ- 
tiam ullam repente & uno quaſi im- 
peru eruperint Variolæ, diſtinttæ illæ 
quidem, licet numero haud mediocri. 
Per biduum omnia pro voto ceſſerunt; 
puſtulæ cum fatis elevatæ, tum colo- 
ratæ & floridæ. Sed unius noctis ſpa- 

C 2 tio, 

tio, ex ipſæ cunctæ in lividas & pur- 
puraſcentes verterant, luctuoſi nimirum 
exitus prænuntiæ. Nam ſuborto per 
Urine vias Sanguinis profluvio, brevi 
extincta elk. | 


VI DI etiam, ubi & in Coherentium 
genere, & corpore inſuper robuſtiſſimo 
hoc exitiabile malum exſtiterit. Ante 
eruptionem nihil ſingulare; commu- 
nia tantum Signa præceſſerunt. Pro- 
truſis variolis, omnia quieta; neque 
quicquam ei condoluit. Puſtulæ de- 
preſſe, ſic tamen ut extra cutim Ver- 
rucarum more, eminerent. Puris ne 
veſtigium quidem ullum. His autem 
aliæ hinc & inde interpoſitæ papulæ, 
tum Cryſtalline, ram Siliquoſe. Sed ea- 
dem prorſus puſtularum facies ad otra 
uſq; dies conſtitit. Atqui nec tantil- 
lum febriculæ acceſſit. Secundo die, 
Sanguinem ore expuit, dolore omni & 
Tuſſi vacuus. Et hunc quidem jugi- 


725 ter 

ter curſum tenuit Sanguis, ut ſingulis 
diebus libra ad minimum profluxerir. 
Ille interim, ut ſuæ omnino mentis fuit, 
ita integer ſibi viribus videbatur. San- 
guis ſemel atque iterum detractus: & 
adhibita illa, quæ, Arabum propria, 
ex Aſtringentibus atque Acidis conſtat, 
quzq; huic generi maxime convenit, 
medendi ratio nequicquam. Ottavo 
quippe, alvus multum cruoris demi- 
ſit: unde æger ſenſim collapſus, animam 
placide expiravit. 


AT omnium in hoc genere, qui- 
bus interfui, notabilem imprimis mini- 
meq; vulgarem caſum ſinas me Tibi 
paucis exponere. Mulier adulta jam 
ætate, cuique roboris multum ſuberat, 
ex morbo decubuit. Nam præterquam 
quod Febris aliquantulum incaleſceret, 
is dorſo infimo inhæſit dolor, quaſi 
Serra circumſecaretur: qualem in ea 
morbi Specie, quæ a Medicis Lumbago 

dicitur, 

dicitur, ſentiunt Rheumatici. Neque 
per triduum de acerrimis hiſce cruciati- 
bus quicquam remiſſum. Tandem præ- 
ter expectationem emicuerunt Variolæ, 
exiguq, rutilantes, flammeæ; confertæ 
quidem, ita tamen fere paribus inter- 
miſſæ ſpatiis, ut inter ſe parum con- 
tingerent. Per biduum adeo puſtularum 
in eodem ſtatu permanſio. Tertio au- 
tem, dolor omnis cum febre evanuit. 
Quarto, puſtulæ paulo magis ad livo- 
rem inclinatæ: & tum vi multa, tum 
copia ingenti per Urinæ itinera erupit 
Sanguis; neq; malum hoc aut poſtri- 
die, aut die perendino compreſſum. 
Sexto enim, cum jam prorſus exhauſto 
Sanguine attererentur vires, unaquæq; 
prope (quantum oculis ſequi licuit) puſ- 
tula, tanquam acu punctim inciſa, ſe 
ultro diſrupit: a qua veluti a Centro mi- 
nutiſlimi tractus, Sanguine interſtincti, 
Radiorim more, ducebantur. Itaque 
brevi mors, eaqʒ minime difficilis, ſub- 
ſecuta elt. | 

Ip autem in hac Specie quaſi per- 
petuum notavi, quod licet modo ſine 
moleſtia omni, modo non ſine ango- 
ribus maximis prodeant Variolæ, ulti- 
0 mos tamen dies, & Febre & dolore at- 
que alienatione mentis omni liberos om- 
nino extitiſſe. Sed heu! fallaces quietis 
induciæ, & inanis noſtra omnis con- 
rentio! neque enim quiſquam, quæ- 
cunque per medendum experimenta age- 
rentur, quantum mihi ſaltem videre 
Pn contigit, hujuſce morbi difficultates eluc- 
tatus eſt. 


SED de acerbis hiſce caſibus plus ſa- 
tis. Vereor enim, ne non tam Epiſ- 
tolam, quam libellum ad te mitti cre- 

: das. Id autem unice volui, ut Tibi 
non nimium feſtinanti hos quaſi quoſ- 
dam ſtimulos admoverem. Multa ha- 
bes de omni Variolarum genere, multa 
de earum vario curſu domi exarata; 
plura de optima curandi via ex tuo pro- 

prio 


— 

prio penu potes adjicere : quæ adeo cui 
ab alis fere adhuc intacta fuerint, ut ea 
demum elucubrata atque perfecta nobis 
aliquando impertias, haud fruſtra de Te 
pollicemur. Vale, Vit Amiciſſime; & 
ſcias hoc mihi nunquam eripere poſſe 
Fortunam, ut, quibuſcunque in locis 
fuero, eam quam debeo, memoriam Tui 
conſervem. 


Hors 30, 1723. 
. 


Ego ſcribo hoc, cum permiſſione atq; 
etiam indulgentia Præfecti, in præſentia 
Warderi : qui cum in Scribendo me non 
multum adjuvet, facit, quod tibi gra- 
tum fore reor, ne longior ſim. 


